Tiril Liverud Knudsen

**Tiril Liverud Knudsen** (født 1998) er en norsk langrennsløper fra Drammen, som representerer Konnerud IL. 

Hun ble nummer to sammenlagt i Skandinavisk Cup 2022/23.

## Idrettskarriere
### Sesongen 2014/15
Knudsen deltok i Junior-NM på ski 2015, der hun ble nummer ti på 7,5 km fristil og nummer 83 på 5 km klassisk. I Norgescupen i langrenn for junior 2014/15 ble hun nummer sju i klassen K17. 

### Sesongen 2015/16
Hun vant 10 km klassisk i klassen K18 under Junior-NM på ski 2016. I tillegg fikk hun bronse på 5 km fri og på 4 x 3,75 km stafett. Hun deltok også i NM på ski 2016, og ble der nummer 51 på 5 km fristil. I Norgescupen i langrenn for junior 2015/16 deltok hun i klassen K18, og ble nummer tre sammenlagt.

### Sesongen 2016/17
Den 27. november 2016 deltok hun i sitt første FIS-renn, under norgescupen på Gålå, der hun ble nummer 41 på 10 km klassisk. Hun fikk sølv på stafetten under Junior-NM på ski 2017, og hennes beste individuelle plasseringer i junior-NM ble en fjerdeplass på 15 km fristil og en sjuendeplass på 5 km klassisk. I mars deltok hun i NM på ski 2017, og ble der nummer 36 på 5 km fristil. Under Norgescupen i langrenn for junior 2016/17 ble hun nummer seks i klassen K19-20 år.

### Sesongen 2017/18
Knudsen ble tatt ut til å representere Norge under Junior-VM på ski 2018 i Sveits. Der ble hun nummer 23 på 5 km klassisk. Under Junior-NM på ski 2018 deltok hun på Buskeruds stafettlag som vant 4 x 3,75 km stafett. Individuelt ble hun nummer sju på 15 km klassisk og på 5 km fri. Hun kom på 41.-plass på 5 km klassisk under NM på ski 2018. Under Norgescupen i langrenn for junior 2017/18 deltok hun igjen i klassen K19-20 år, og ble denne sesongen nummer sju.

### Sesongen 2018/19
Hun deltok i Blinkfestivalen 2018 (rulleski), og ble der nummer 20 i Lysebotn Opp. Den 8. desember 2018 debuterte hun i verdenscupen, da hun deltok på 15 km på Beitostølen, og kom der på 42.-plass. Hun debuterte også i Skandinavisk Cup, og fikk der en sjetteplass og en sjuendeplass som beste enkeltplasseringer, og endte på niendeplass totalt med 195 poeng i Skandinavisk Cup 2018/19. 

U23-VM på ski 2019 ble arrangert i Lahtis i januar, og Knudsen ble der nummer 30 på 10 km fri. Hun deltok i NM på ski 2019 del 1 på Meråker, og ble der nummer 12 på 10 km klassisk, nummer 10 på 15 km skiathlon og nummer 20 på sprinten. Under NM del 2 på Lygna ble hun nummer 15 på tremila og nummer 20 på 5 km fri.

Hun vant U23-klassen under Norgescupen i langrenn 2018/19, og hun kom på sjetteplass i seniorklassen. 

### Sesongen 2019/20
Hun deltok i Blinkfestivalen 2019 (rulleski), og begynte der å vise gode resultater i seniorklassen. Hun ble nummer 13 i Lysebotn Opp og nummer 11 på 10 km fellesstart, og hun nådde semifinalen på sprinten. 

Under Sesongåpningen i langrenn i Norge 2019 kom hun på sjetteplass på 10 km fri teknikk i seniorklassen. Under NM på ski 2020 ble hun nummer 15 på 15 km klassisk, nummer 20 på sprinten og nummer 12 på 10 km fristil. Hun ble tatt ut til å delta i U23-VM på ski 2020, der hun ble nummer 12 på 15 km fellesstart, nummer 26 på 10 km klassisk og nummer 51 på sprinten. I Norgescupen i langrenn 2019/20 ble hun nummer 10 i U23-klassen og nummer 22 i seniorklassen.

Hun fikk flere gode plasseringer i Skandinavisk Cup 2019/20, med en andreplass og en fjerdeplass som beste enkeltrenn. Hun kom med det på fjerdeplass sammenlagt, og hun endte på tredjeplass i distansecupen.

### Sesongen 2020/21
Hennes beste plassering i Blinkfestivalen 2020 ble en niendeplass på 10 km. Sesongåpningen i langrenn i Norge 2020 ble arrangert på Beitostølen, og Knudsen ble der nummer 13 på 10 km klassisk, nummer 17 på 10 km fristil og nummer 20 på sprinten. Hennes beste plassering i NM på ski 2021 ble en 14.-plass på 15 km skiathlon, og hun deltok i U23-VM på ski 2021, der hun ble nummer ni på 10 km fristil og nummer 25 på sprinten. 

Skandinavisk Cup 2020/21 ble avlyst på grunn av koronaviruspandemien, men hun ble nummer 29 i Norgescupen i langrenn 2020/21. 

### Sesongen 2021/22
Under Sesongåpningen i langrenn i Norge 2021 ble hun nummer 14 på 10 km fri og nummer 23 på 10 km klassisk. Hun fikk to topp 10-plasseringer i Skandinavisk Cup 2021/22, og endte der på 16.-plass totalt med 152 poeng. Under NM på ski 2022 ble hun nummer 15 på 10 km klassisk, nummer 17 på tremila, nummer 23 på 15 km skiathlon og nummer 25 på 5 km fristil. I Norgescupen i langrenn 2021/22 ble hun nummer 19. 

### Sesongen 2022/23
Hennes beste plassering i Sesongåpningen i langrenn i Norge 2022 ble en 16.-plass på 10 km fristil. Etter blant annet en fjerdeplass og en sjuendeplass i Skandinavisk Cup endte hun på andreplass i Skandinavisk Cup 2022/23, kun slått av Moa Lundgren fra Sverige. Under NM på ski 2023 ble hennes beste plassering en 16.-plass på 10 km fristil.

Hun ble nummer ni i Norgescupen i langrenn 2022/23. 

## Referanser


## Eksterne lenker
*